പോക്കറ്റ് മണി തരാം, റോഡുകള് നന്നാക്കി തരാമോ മുഖ്യമന്ത്രിയോട് ഏഴുവയസുകാരി Latest റോഡിലെ കുഴികള് അടച്ച് നന്നാക്കി തരാന് കര്ണാടക മുഖ്യമന്ത്രിയോട് അഭ്യര്ത്ഥിക്കുന്ന ഏഴുവയസുകാരിയുടെ വീഡിയോയാണ് ഇപ്പോള് സോഷ്യല്മീഡിയയില് വൈറലായിരിക്കുന്നത്. ധവാനി എന്ന പെണ്കുട്ടി അഭ്യര്ത്ഥന നടത്തിയിരിക്കുന്നത്. മുഖ്യമന്ത്രി ബസവരാജ് ബൊമ്മൈയെ അപ്പൂപ്പാ എന്ന് വിളിച്ചാണ് പെണ്കുട്ടി വീഡിയോയില് അഭിസംബോധന ചെയ്യുന്നത്. ബംഗളൂരുവിലെ റോഡുകള് ദയനീയമാണ്. റോഡുകളില് വന് കുഴികളാണ്. നിരവധി പേരാണ് ഈ കുഴികള് കാരണം അപകടത്തില്പ്പെടുന്നത് നിരവധി പേര്ക്ക് ജീവന് നഷ്ടപ്പെട്ടു. പല കുടുംബങ്ങളും അനാഥരായി. അവരുടെയൊക്കെ കുടുംബത്തെ ആരാണ് സംരക്ഷിക്കുക. എന്റെ കൈയിലുള്ള പോക്കറ്റ് മണി തരാം, ഈ റോഡുകള് ഒന്ന് നന്നാക്കി തരാമോ പെണ്കുട്ടി വീഡിയോയില് ചോദിക്കുന്നു. ധവാനിയുടെ അമ്മയ്ക്ക് രണ്ടുവര്ഷം മുമ്ബ് റോഡിലെ കുഴിയില് വീണുണ്ടായ അപകടത്തില് കാര്യമായി പരിക്കേറ്റിരുന്നു. ഇതാണ് ഇത്തരത്തിലാെരു അഭ്യര്ത്ഥന നടത്താന് പെണ്കുട്ടിയെ പ്രേരിപ്പിച്ചതെന്നാണ് കരുതുന്നത്. English Summary : 7 yr old girl appeals to karnataka cm basvaraj bommai to fix potholes